Title: Zxczxc
Author: Karol Bergmann
Last saved by: jana.krchnava
Company: FEI

Príloha č.  k  č. /-I

Príloha č. 5 k Smernici č. 28/2015

Správa zo zahraničnej pracovnej cesty - osnova
1.  Účastník ZPC:

doc. Ing. Martina Fikselová, PhD., pracovisko: FBP SPU Nitra, delegát SR pre Horizont 2020,  oblasť Potravinová bezpečnosť, udržateľné poľnohospodárstvo a lesné hospodárstvo, morský a námorný výskum a výskum v oblasti vnútrozemských vôd   a biohospodárstvo;  znalosť  jazyka: anglický /C1

2.  Zahraničná pracovná cesta:
    6. rokovanie programového výboru Horizont 2020, SC 2, Belgicko, Brusel, 
    cesta vykonaná v dňoch 27 - 28.04. 2015, 
    názov prijímajúcej organizácie:  EK, Centre Albert Borschette (CCAB), 
    Rue Froissart 36, Bruxelles
    spôsob financovania: cestovné:  EK, ostatné:  MŠVVAŠ

3.  Rámcový program pobytu:
     27. apríl 2015 – cesta do Bruselu; 
 28. apríl 2015 – rokovanie Programového výboru a cesta do Nitry

4.  Stručný priebeh rokovaní, resp.  študijného pobytu:
Rokovanie prebiehalo v súlade s navrhnutým  programom. 
- 9:30- 10:00 hod. John Bell (DG RTD) zhrnul aktivity od posledného stretnutia programového výboru a predstavil podujatia plánované do najbližšieho obdobia. Aldo Longo (DG AGRI) informoval o príprave projektov na grantové podpisy, Patrik Kolar (DG RTD) predstavil novú publikáciu vydanú EK týkajúcu sa zdravia a ochrany rastlín.
- 10.00- 10.30 hod. Aldo Longo (DG AGRI) a Elizabeth Balzi (DG RTD) prezentovali výsledky z prvostupňového podania projektov v rámci výziev z roku 2015. Bolo podaných 513 projektov v rámci predmetnej výzvy a z nich 480 bolo hodnotených. Informácie sa týkali napr. termínov, kritérií a skladby hodnotiteľov, z ktorých 8 % pochádzalo mimo krajín EU a 6 % zo súkromného sektora. Zo 480 hodnotených projektov postúpilo do ďalšieho hodnotenia 182, t. j. priemerná úspešnosť výzvy 2015 bola 38 %. V rámci vyhodnotenia participácie jednotlivých krajín sú zatiaľ dostupné len štatistiky podľa koordinujúcich krajín, kde SK podalo 1 projekt ako koordinujúca krajina. Informácia z druhostupňového hodnotenia bude zaslaná žiadateľom 11.11.2015. 
V diskusii vystúpilo Holandsko s požiadavkou sprísniť prvostupňový výber projektov, s cieľom aby do ďalšieho stupňa prechádzalo menej žiadostí. Danú požiadaku podporili viaceré ČŠ (Francúzsko, Španielsko, Taliansko, Nemecko atď). Rakúsku chýbala správa nezávislých hodnotiteľov a Španielsko žiadalo o zaslanie výsledkov z prvostupňového hodnotenia žiadateľom pre všetky hodnotiace kritéria. EK reagovala obhajobou v zmysle dostatočnej efektivity  dvojstupňového podávania projektov a informáciou, že správa nezávislých hodnotiteľov bude podaná až z druhostupňového hodnotenia. 
- 10.30-11.00 Barend Verachtert (BBI-JU) prezentoval informácie k výzvam 2014 BBI-JU. Vysvetlil princípy fungovania spoločného podniku, štruktúru, úlohu jednotlivých výborov. Ohľadom výsledkov výzvy z r. 2014 zdôraznil, že úspešnosť jednotlivých projektov súvisela s faktom, či mali žiadatelia v konzorciu tzv. BIC člena alebo aspoň asociovaného člena BIC. V súčasnosti sa pripravujú nové výzvy ako aj grantové dohody, prvé by mali byť podpísané v máji resp. začiatkom júna.
V diskusii Francúzsko požadovalo detailnejšiu informáciu k zloženiu konzorcií, rozpočtu a jeho prerozdeleniu. Viaceré ČŠ požadovali lepšie informácie ohľadom projektov, ktoré budú financované, lepšiu synchronizáciu s programovým výborom, predloženie hodnotiacej správy či lepšie časovanie termínov ohľadom otvorenia a uzatvorenia výziev. EK reagovala odpoveďou, že prvé výzvy 2015 majú byť otvorené v máji (s ich uzatvorením koncom septembra) a ďalšie v júli (s uzatvorením koncom decembra). Potvrdila fakt, že úspešnosť konzorcií súvisí so zapojením BIC členov resp. asociovaných členov, tiež s participáciou na napr. brokerage eventoch a zohľadnením tzv. Bioekonomickej stratégie v projektoch. 
- 11.15-16:00 hod. bol stručne prezentovaný stav prípravy pracovného programu 2016- 2017 (WP 2016-2017):
Aldo Longo (DG AGRI) upozornil na posledný termín zaslania písomných pripomienok k druhej verzii WP 2016-2017 (4. máj 2015). Hlasovanie k predmetnému dokumentu sa predpokladá v druhej časti  júla 2015. Pracovný program by mal byť publikovaný na jeseň 2015 (začiatok októbra). 
Davide Amato (DG RTD) predstavil všeobecnú informáciu o počte tém WP 2016-2017, ktorý zatiaľ definuje 85 tém. Uviedol plánovaný  rozpočet a jeho prerozdelenie ako aj ďalšie plánované  kroky a súvisiace termíny.
Marc Duponcel (DG AGRI) prezentoval základné zmeny výzvy „Sustainable Food Security“ v porovnaní s prvým draftom, popísal viaceré zmeny zapracované na základe pripomienok jednotlivých  ČŠ ako aj rozpočet a jeho prerozdelenie.
Alexia Rouby (DG RTD) oboznámila prítomných so zmenenou štruktúrou výzvy „Rural Renaissance“.
Jacques  Fuchs (DG RTD)  informoval o zapracovaných zmenách v  štruktúre výzvy „Blue Growth“
Waldemar Kutt (DG RTD) objasnil zmeny vo výzve z oblasti Biohospodárstva. 
V rámci diskusie vystúpilo Francúzsko, ktoré vyjadrilo kritiku ku krátkemu časovému obdobiu venovanému diskusii medzi programovým výborom a EK a ďalej žiadalo zapracovať detailnejší opis tzv. transdisciplinárneho prístupu vo výzvach. Španielsko žiadalo o podporu problematiky vôd a otvorilo otázku využiteľnosti výsledkov a tiež otázku zahrnutia sociálnych vied do projektov. Rakúsko navrhlo publikovať tzv. skorú verziu WP 2016-2017 a zapracovať požiadavku podrobnej správy z prvostupňového hodnotenia zaslanú každému žiadateľovi. 
Niekoľko ČŠ (Rumunsko, Portugalsko, Nemecko atď) požiadalo o predĺženie termínu zaslania písomných pripomienok, t.j. termín 4.5 predĺžiť na 11.5.2015. Dánsko vyjadrilo nespokojnosť s predloženou druhou verziou WP 2016-2017 v porovnaní s prvým draftom.
Posledné písomné  pripomienky bude možné zaslať EK do 5.  mája 2015. 
Ďalšie stretnutie programového výboru sa plánuje uskutočniť 18. novembra 2015. 

5.  Odporúčané závery:
1. Informovať slovenskú vedeckú komunitu o priebehu zverejňovania dokumentov k výzvam Horizontu 2020 napr. v rámci informačných dní a vedeckých podujatí. 
2. Účasť Slovenska a propagácia podujatia tzv. „Informačný týždeň WP 2016-2017“ v termíne 24- 27.11.2015. Podujatie bude zahŕňať nielen informačný deň ohľadom výziev 2016-2017 ale i EIP workshop, brokerage event ako aj ďalšie príležitosti na budovanie spolupráce.

6.   Prehľad prinesenej dokumentácie a miesto jej uloženia
- Events- AGRI
- H 2020 SC 2-calls 2015, 1st stage evaluation results
- Statistics on the H2020-PPP-BBI-2014 call evaluation
- SC2 Work Programme 2016-2017
- Blue Growth WP 2016-2017 Call
- Sustainable Food Security Call
- Bio-based innovations for sustainable goods and services
- Rural Renaissance call

Prinesená dokumentácia je u delegáta a je neverejná.

7.   Osobitne vyhodnotený očakávaný prínos ZPC
8.    Spôsob zverejnenia výsledkov ZPC, prenos získaných informácií
(podľa charakteru a potreby), príp. adresár osôb a  organizácií, ktorým sa správa zaslala
Správu vypracoval: Martina Fikselová
Dátum: 30.4.2015
Správu schválil:  
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.